wickkiey/tamil-wikipedia-chunked huggingface dataset:
# ரிவா கங்குலி தாசு

## பணி

ரிவா கங்குலி தாசு 1986-ல் இந்திய வெளியுறவுத் துறை பணியில் சேர்ந்தார். வெளிநாட்டில் இவரது முதல் பதவி எசுப்பானியாவில் இருந்தது. இங்கு இவர் மத்ரித் எசுபானியம் கற்றார். இதன்பிறகு, இவர் புது தில்லியில் உள்ள இந்திய அரசின் வெளியுறவு அமைச்சகத்தில் வெளிநாட்டு விளம்பரம், நேபாளம் மற்றும் கடவுச்சீட்டு மற்றும் நுழைவிசைவு விவகாரங்களைக் கையாள்வதில் பணியாற்றினார். டாக்காவில் உள்ள இந்திய உயர் ஸ்தானிகராலயத்தின் கலாச்சாரப் பிரிவிற்கும் இவர் தலைமை தாங்கினார். பின்னர், இவர் புது தில்லியில் உள்ள இந்திய அரசின் வெளியுறவு அமைச்சகத்தில் ஐக்கிய நாடுகளின் பொருளாதார மற்றும் சமூக விவகாரங்கள் பிரிவின் இயக்குநராகப் பணியாற்றினார். இந்த நிலையில், சுற்றுச்சூழல் பிரச்சினைகள், குறிப்பாகக் காலநிலை மாற்றம் தொடர்பான பேச்சுவார்த்தைகளில் இவர் முக்கிய பங்காற்றினார்.  
ரிவா கங்குலி தாசு, டென் ஹாக்கில் உள்ள இந்தியத் தூதரகத்தில் தூதரகத்தின் துணைத் தலைவராகவும், வேதி ஆயுதங்கள் தடைக்கான அமைப்பின் இந்தியாவின் மாற்று நிரந்தரப் பிரதிநிதியாகவும் இருந்தார். இவர் இந்திய அரசின் வெளியுறவு அமைச்சகம், புது தில்லியில் லத்தீன் அமெரிக்கா & கரீபியன் பிரிவின் தலைவராகவும் இருந்தார். மார்ச் 2015-ல், ரிவா கங்குலி தாசு உருமேனியாவுக்கான இந்தியத் தூதராக நியமிக்கப்பட்டார்.  
மார்ச் 2019-ல், இவர் வங்காளதேசத்திற்கான இந்திய உயர் ஆணையராக நியமிக்கப்பட்டார் ஆகத்து 2020-ல், இவர் வெளியுறவுத் துறை அமைச்சகச் செயலாளராக (கிழக்கு) நியமிக்கப்பட்டார்.
# ரிவா கங்குலி தாசு

## மேலும் பார்க்கவும்

- ஹர்ஷ் வி ஷ்ரிங்லா
- பங்கஜ் சரண்
# நாயும் அதன் பிம்பமும்

**நாயும் பிம்பமும் அல்லது நாயும் அதன் எதிரொளிப்பும்** (**The Dog and Its Reflection** ) ஈசாப்பின் கட்டுக்கதைகளில் ஒன்றாகும். இது பெர்ரி குறியீட்டில் 133 வது கதையாக உள்ளது. கிரேக்க மொழியின் மூலக்கதையானது இலத்தீன் மொழியில் மீண்டும் சொல்லப்பட்டுப் அங்கிருந்து ஐரோப்பா முழுவதும் பரவியது, நிழலுக்காக ஆசைப்பட்டு இருக்கும் பொருளை விட்டுவிடாமல், இருப்பதில் திருப்தி அடைய வேண்டும் என்ற பாடத்தைக் இக்கதை கற்பிக்கிறது. கதையின் இந்திய வகைகளும் உள்ளன. கட்டுக்கதையின் முடிவில் உள்ள அறநெறிகள் ஆங்கிலம் மற்றும் பிரஞ்சு இரண்டையும் பழமொழிகளுடன் வழங்கியுள்ளன. இக் கதை பல்வேறு சமூக சூழ்நிலைகளுக்கும் பயன்படுத்தப்பட்டது.  
திருடப்பட்ட இறைச்சித் துண்டை எடுத்துச் செல்லும் ஒரு நாய், ஒரு ஓடையைக் கடக்கும்போது கீழே தண்ணீரில் அதன் சொந்த பிரதிபலிப்பைக் காண்கிறது. நீரில் தெரியும் அதனது உருவத்தை வேறொரு நாய் தன்னிடமுள்ளதைவிடச் சிறந்த இறைச்சிய எடுத்து செல்வதாக எண்ணுகிறது. நீருக்குள் தெரியும் இறைச்சித் துண்டையும் பறித்துவிடலாமென்ற ஆசையில் தன் வாயைத் திறந்து கவ்வ முயற்சிக்க அதன் வாயிலிருந்த துண்டும் தண்ணீருக்குள் விழுந்து விடுகிறது. கிமு 5 ஆம் நூற்றாண்டைச் சேர்ந்த பெய்யியலாளர் டெமோக்ரிட்டசின் படைப்பில் காணப்படும் ஒரு குறிப்பின் மூலம் இந்த கதை எவ்வளவு பழமையானதும் நன்கு அறியப்பட்டதுமாகுமென அறியலாம். அக்குறிப்பில், தன்னிடம் இருப்பதைக் கொண்டு திருப்தியடைவதை விட இல்லாத வேறொன்றுக்கு ஆசைப்படும் முட்டாள்தனமான மனித விருப்பத்தைப் பற்றிக் கூறுகையில், "ஈசாப்பின் கட்டுக்கதையில் உள்ள நாயைப் போல" என்று விவரிக்கிறார்.  
இக்கதையின் பல இலத்தீன் பதிப்புகள் உள்ளன. அங்கிருந்து இக்கதை இடைக்காலத்தில், விலங்கியல் கதைகளில் இணைக்கப்பட்டது. 1200 ஆம் ஆண்டில் இங்கிலாந்தில் எழுதப்பட்டு ஒளியேற்றப்பட்ட "தி அபெர்டீன் பெஸ்டியரி"யில், "ஒரு நாய் ஒரு இறைச்சித் துண்டையோ அல்லது அந்த வகையான எதையேனும் தன் வாயில் சுமந்து கொண்டு ஆற்றின் குறுக்கே நீந்தும்போது, அதன் நிழலைக் கண்டால் அது வாயைத் திறந்து நீருக்குள் தெரியும் இறைச்சித் துண்டைக் கைப்பற்றும் வேகத்தில் அது சுமந்து வந்த இறைச்சியையும் இழக்கும்" என்ற செய்தி வலியுறுத்தப்பட்டுள்ளது.
# நாயும் அதன் பிம்பமும்

## பதிப்புகள்

கதையின் மேலோட்டமான தோற்றம் பரந்த அளவில் ஒரே மாதிரியாக இருந்தாலும், சில விவரங்கள் காலப்போக்கில் மாற்றியமைக்கப்பட்டன. இந்த கட்டுக்கதை கிரேக்க மூலங்களில் தொடக்க வார்த்தைகளுக்குப் பிறகு "இறைச்சியை சுமக்கும் நாய்" என்று குறிப்பிடப்பட்டு ஒருவர் தன்னிடம் உள்ளதைக் கொண்டு திருத்தியடையவேண்டுமென்ற செய்தியை அளிக்கிறது. லத்தீன் ஆதாரங்கள் பெரும்பாலும் நாய் தண்ணீரில் அதன் சொந்த எதிரொளிப்பின் (சிமுலாக்ரம்) மூலம் ஏமாறியது என்ற உண்மையை வலியுறுத்துகின்றன.  
பிரதிபலிப்பு என்று பொருள்பட பயன்படுத்தப்படும் மற்ற சொற்கள் "நாயும் அதன் நிழமும்" போன்ற மாற்றுத் தலைப்புகளுக்கு வழிவகுத்தன. இங்கிலாந்தின் வால்டரின் பிந்தைய இலத்தீன் பதிப்புகள்,
செரிட்டனின் ஓடோ மற்றும் ஹென்ரிச் ஸ்டெய்ன்ஹோவலின் ஈசோப் ஆகியவற்றில் "நிழல்" எனப் பொருள்தரும் "*umbra*" பயன்படுத்தப்பட்டுள்ளது. அந்தக் காலகட்டத்தில் அச்சொல்லானது பிரதிபலிப்பு மற்றும் நிழல் ஆகிய இரண்டையும் குறித்தது. 1384 ஆம் ஆண்டு தனது கட்டுக்கதைகளின் தொகுப்பிற்கு ஸ்டீன்ஹோவலை அடிப்படையாகப் பயன்படுத்திய வில்லியம் காக்சுட்டன், "நிழல்* என்ற சொல்லைப் பயன்படுத்தினார். எழுத்தாளர் ஜான் லிட்கேட் "பிம்பம்" என்பதையே அவரது மறுபதிப்பிலும் பயன்படுத்தியுள்ளார். கதையின் *பிரெஞ்சு* பதிப்பில், லா ஃபோன்டைன் *Le chien qui lâche sa proie pour l'ombre* (தனது நிழலுக்காக தனது இரையைத் துறந்த நாய் VI.17), என்ற தலைப்பைக் கொடுத்து பிம்பம் அல்லது நிழல் என்ற இரட்டைப் பயன்பாடுள்ள "*ombre" என்ற சொல்லைப் பயன்படுத்தினார்.  
அதன்பிறகு, குறிப்பாக 19 ஆம் நூற்றாண்டில், கதையின் தலைப்பில் நிழல் என்ற வார்த்தையைப் பயன்படுத்துவது ஆங்கிலேய எழுத்தாளர்களின் விருப்பமாயிற்று. இந்தக் காலகட்டத்தில், நாய் ஒரு பாலத்தை கடக்கும்போது தண்ணீரில் தனது பிம்பத்தைப் பிடிக்க முயற்சி செய்வதுபோலுள்ள படங்கள் வெளியாயின. டெல் பிராடோ அருங்காட்சியகத்தில் பால் டி வோஸ் வரைந்த ஓவியம் (காலம்:1638/40), விக்டோரியா மற்றும் ஆல்பர்ட்டு அருங்காட்சியகத்திலுள்ள "தி டாக் அண்ட் த ஷேடோ" (1822) என்ற தலைப்பில் எட்வின் ஹென்றி லேண்ட்சீர் வரைந்த ஓவியம் ஆகியவை இதற்கு எடுத்துக்காட்டுகளாகும். லா ஃபோன்டைனின் விமர்சகர்கள், முந்தைய ஆதாரங்களில் விவரிக்கப்பட்டுள்ளபடி, நாய் நீந்தி நீரோடையின் குறுக்கே சென்றிருந்தால் அதன் பிரதிபலிப்பைக் காண முடிந்திருக்காது; எனவே நாயானது பாலத்தைக் கடந்தததாகத்தான் கதையில் கூறப்பட்டிருக்க வேண்டும் என்று சுட்டிக்காட்டினர். எனினும் மேரி டி பிரான்சின் 12 ஆம் நூற்றாண்டின் நார்மன்-பிரெஞ்சுப் பதிப்பில் ஏற்கனவே பாலம் அறிமுகப்படுத்தப்பட்டிருந்தது. லிட்கேட்டும் நாயானது பாலத்தைக் கடந்ததாகவே தனது பதிப்பில் கூறுகிறார். இருவரும் அவரவரது பதிப்புகளில் இறைச்சித் துண்டுக்குப் பதில் பாலாடைக்கட்டியைப் பயன்படுத்தியுள்ளனர்.  
ஈசாப்பின் கதைக்கு நெருக்கமான ஒரு கதை, *கல்லாதனுக்காக ஜாதகம்* என பௌத்த நூல்களில் செருகப்பட்டுள்ளது. அக்கதையின்படி, இறைச்சித் துண்டைத் தாங்கிய ஒரு குள்ளநரி ஆற்றங்கரையில் நடந்து சென்று கொண்டிருந்தபோது ஆற்றில் நீந்திக்கொண்டிருந்த மீனைக் பிடிப்பதற்காக ஆற்றில் பாய்கிறது. ஆனால் அதன் முயற்சி வெற்றியடையவில்லை. திரும்பி கரைக்கு வந்த குள்ளநரி, அதன் இறைச்சியையும் ஒரு கழுகு எடுத்துச் சென்றுவிட்டதைக் கண்டது. இதிலிருந்து பெறப்பட்ட ஒரு மாறுபட்ட வடிவம், பிட்பாயின் "தி ஃபாக்ஸ் அண்ட் தி பீஸ் ஆஃப் மீட்" கதையாகும். இதன்படி ஒரு நரி இறைச்சியுடன் வீட்டிற்குச் செல்லும் வழியில் சில கோழிகளைப் பார்த்து, அவற்றில் ஒன்றை வேட்டையாட முடிவு செய்கிறது; கோழியைப் பிடிக்க சென்ற நரி விட்டுச் சென்ற இறைச்சியை ஒரு பருந்து எடுத்துச் சென்றுவிடுகிறது.
# இஸ்ரேலின் நாளைய பெண்கள்

**இஸ்ரேலின் நாளைக்கான பெண்கள்** ( *Women for Israel's Tomorrow* ) அல்லது **பச்சை நிறத்தில் பெண்கள்** என்பது ஒசுலோ உடன்படிக்கைக்கு பதிலளிக்கும் வகையில் ரூத் மற்றும் மைக்கேல் மேட்டர் ஆகிய இருவராலும் 1993 இல் நிறுவப்பட்டு பதிவுசெய்யப்பட்ட ஒரு இஸ்ரேலிய இலாப நோக்கற்ற அமைப்பாகும் . இந்த அமைப்பு தற்போது நாடியா மாதர் மற்றும் எகிதித் கட்சோவர் ஆகியோரால் வழிநடத்தப்படுகிறது.
# இஸ்ரேலின் நாளைய பெண்கள்

## அமைப்பு

1993 இல் நிறுவப்பட்ட இந்த அமைப்பு, பெண்கள் மற்றும் ஆண்கள், மத மற்றும் மத சார்பற்ற ஒரு அடிமட்ட பெண்ணிய இயக்கமாகும். " இசுரேல் தேசத்தின் மீதான அவர்களின் அன்பு, அர்ப்பணிப்பு மற்றும் விசுவாசத்தில் ஒன்றுபடுவது" அவர்களின் முழக்கமாகும். இது எந்த அரசியல் கட்சியுடனும் இணைக்கப்படவில்லை. இது இஸ்ரேல் மற்றும் வெளிநாடுகளில் மக்கள் ஆதரவைப் பெற்றுள்ளது.
# இஸ்ரேலின் நாளைய பெண்கள்

## நடவடிக்கை

ஒசுலோ உடன்படிக்கைக்கு எதிராக நடைபெற்ற பொது ஆர்ப்பாட்டங்களின் போது ஆர்வலர்கள் அணிந்திருந்த பச்சை தொப்பிகளை அடிப்படையாகக் கொண்டு இந்த இயக்கத்திற்கு **பச்சை நிறத்தில் பெண்கள்** என்ற பயர் வந்தது. பச்சைத் தொப்பிகள், பசுமைக் கோட்டை மீட்டெடுப்பதற்கு குழுவின் எதிர்ப்பைக் குறிக்கிறது. "இஸ்ரேல் மக்களுக்கான இஸ்ரேல் நிலம்" என்பது ஒரு அதிகாரப்பூர்வமற்ற பொன்மொழியாகும். இது இயக்கம் நிறுவப்பட்டதிலிருந்து ஏற்றுக்கொள்ளப்பட்டது.  
"எங்கள் கடவுள் வழங்கிய விவிலிய தாயகத்தைப் பாதுகாப்பதற்காக இந்த இயக்கம் அர்ப்பணிக்கப்பட்டுள்ளது. யூத மக்களின் எதிர்காலத்திற்கு இஸ்ரேல் தேசத்தின் மையப் பாத்திரத்தின் மீதான நம்பிக்கையின் அடிப்படையில் நாங்கள் செயல்படுகிறோம். 'இஸ்ரேல் நிலம் இஸ்ரேல் மக்களுக்கே சொந்தம்' என்பது எங்கள் குறிக்கோள்" என இவர்களின் வலைத்தளத்தில் குறிப்பிடப்பட்டுள்ளது. இக்குழுவிலுள்ள பெண்கள் இரு-மாநில தீர்வை எதிர்க்கிறார்கள். 1967 ஆம் ஆண்டு நடைபெற்ற ஆறு நாள் போரில் கைப்பற்றப்பட்ட நிலத்தை திரும்பப் ஒப்படைப்பதை கடுமையாக எதிர்க்கிறார்கள். மேலும் அந்த பிரதேசங்களில் இஸ்ரேலிய குடியேற்றத்தை ஆதரிக்கிறார்கள். அது தனது தேசத்துடன் இணைக்கப்பட வேண்டும் என்று முன்மொழிகிறார்கள். 2000 ஆம் ஆண்டில் தெற்கு லெபனானில் இருந்து இஸ்ரேலிய இராணுவம் வெளியேறுவதையும் எதிர்த்தனர்.
# இஸ்ரேலின் நாளைய பெண்கள்

## இதனையும் பார்க்கவும்

- அரபு-இசுரேல் முரண்பாடு
- இசுரேல்-பாலத்தீனப் பிணக்கு
# மினூ புருசோத்தம்

**மினூ புருசோத்தம்** இந்தியாவின் பஞ்சாப் மாநிலத்தைச் சேர்ந்த திரைப்பட பின்னணிப் பாடகியாவார். பிரபல சோப்ரானோ சகோதரிகளான லதா மங்கேஷ்கர் மற்றும் ஆஷா போன்ஸ்லே ஆகியோர் ஆதிக்கம் செலுத்திய காலத்தில் (1960-1970) இவரும் தனித்தன்மையுடன் கூடிய பல்வேறு இந்தித் திரைப்பட பாடல்களைப் பாடியுள்ளார்.
# மினூ புருசோத்தம்

## திரைப்பட துறை

மினூ புருசோத்தமின் பின்னணிப்பாடல் வாழ்க்கை அவரது பதினாறாவது *தாஜ்மஹால்* வயதில் என்ற 1963 ம் ஆண்டு வெளியான இந்தித் திரைப்படத்தில் பழம்பெரும் இசையமைப்பாளர் ரோஷனின் இசையில், பாடகர் சுமன் கல்யாண்பூருடன் இரு நபர் பாடல் ஒன்றை பாடி தொடங்கியது.
இறுதியில், மினூ புருஷோத்தம் திரைப்படம் அல்லாத பாடல் தொகுப்புக்களைப் பாட விரும்பினார். திரையிசைப் பாடல்களை விட இந்த வகைப் பாடல்கள் மேலும் தீவிரமான தத்துவத்துடன் இன்னும் "அர்த்தமுள்ளதாக" இருக்கும் என்று எண்ணி, இந்தியாவை விட்டு வெளியேறி ஹூஸ்டனில் குடியேறினார், அங்கு ஹிந்துஸ்தானி குரலிசையை கற்பித்து வருகிறார்.
# மினூ புருசோத்தம்

## விருதுகள்

| 1974 | சிறந்த பெண் பின்னணிப் பாடகிக்கான பிலிம்பேர் விருது | "ராத் பியா கே சங்" | பிரேம் பர்வத் | } |
| --- | --- | --- | --- | --- |
# மினூ புருசோத்தம்

## பிரபலமான பாடல்கள்

| "தேகோ ஜி ஏக் பாலா" | சைனா டவுன் (1962) | முகமது ரஃபி |
| --- | --- | --- |
| "உன்சே நஸ்ரீன் மிலி" | கசல் (1964) | லதா மங்கேஷ்கர் |
| "நி மைன் யார் மனனா நி" | டாக் (1973) | லதா மங்கேஷ்கர் |
| "ஹத் நா லகானா" | தாஜ்மஹால் (1963) | சுமன் கல்யாண்பூர் |
| "ஹுசுரேவாலா ஜோ ஹோ இஜாசத்" | யே ராத் ஃபிர் நா ஆய்கி (1966) | ஆஷா போஸ்லே |
| "ராத் பியா கே சங் ஜாகி ரே சகி" | பிரேம் பர்பத் (1973) |  |
| "ஜானேவலோன் இதர் தேகோ" | பத்லா (1974) | ஆஷா போஸ்லே |
| "துர்கா ஹை மேரி மா" | கிராந்தி (1981) | மகேந்திர கபூர் |
# மினூ புருசோத்தம்

## இசைப்பட்டியல்

- *மினோ புர்ஷோத்தம் ரஞ்ச் மெய்ன் ராஹத்* (1980)
- *ரெகுசார் கசல்ஸ்* (1981)
# இளஞ்சிவப்பு குறியீடு

**இளஞ்சிவப்பு குறியீடு** (Code Pink) அல்லது **அமைதிக்கான பெண்கள்** (பெரும்பாலும் "**கோட்பிங்க்**" என அறியப்படுகிறது ) என்பது சர்வதேச அளவில் செயல்படும் இடதுசாரி 501(சி) அமைப்பாகும். சமூக சமத்துவத்தை ஆதரிக்கின்ற அதேவேளையில் சமூக ஏற்றத்தாழ்வுகளை எதிர்க்கின்ற அரசியல் நிலைப்பாடுகளையும் கண்டிக்கிறது. இது தன்னை " அடிமட்ட அமைதி மற்றும் சமூக நீதி இயக்கம் என விவரிக்கிறது. இது அமெரிக்க நிதியுதவி பெறும் போர்கள் மற்றும் ஆக்கிரமிப்புகளை முடிவுக்கு கொண்டு வர, உலகளவில் இராணுவவாதத்திற்கு சவால் விடுகிறது. மேலும் தங்கள் வளங்களை சுகாதாரப் பாதுகாப்பு, கல்வி, பசுமை வேலைகள் மற்றும் பிற வாழ்க்கையை உறுதிப்படுத்தும் நடவடிக்கைகளுக்கு திருப்பி விடவும் கோருகிறது." போர்-எதிர்ப்பு பிரச்சினைகளில் கவனம் செலுத்துவதோடு, ஆளில்லா போர் விமானத் தாக்குதல்கள், குவாண்டானமோ விரிகுடா தடுப்பு முகாம், பாலஸ்தீனிய அரசு, ஈரான் அணுசக்தி ஒப்பந்தம், சவூதி அரேபியா மற்றும் பெண்கள் கிராஸ் டிஎம்இசட் போன்ற பிரச்சினைகளில் இது நடவடிக்கை எடுத்துள்ளது. கோட் பிங்க் பிரதிநிதிகள் ஈரானைச் சுற்றியுள்ள அமெரிக்க இராணுவத் தளங்களுக்கு எதிராக ஈரானின் ஏவுகணைத் தொழில்நுட்பத்தை மேம்படுத்துவதற்கு ஆதரவாகக் குரல் கொடுத்தனர்.  
இந்த அமைப்பு பெண்களால் தொடங்கப்பட்டதாக வகைப்படுத்துகிறது. இது லாஸ் ஏஞ்சலஸ் மற்றும் வாசிங்டன், டி. சி. ஆகியவற்றில் பிராந்திய அலுவலகங்களைக் கொண்டுள்ளது. மேலும் அமெரிக்காவிலும் பல நாடுகளிலும் பல கிளைகளைக் கொண்டுள்ளது.  
கோட் பிங்க் உறுப்பினர்கள் குழு இளஞ்சிவப்பு பதாகைகளுடன் அதன் இலக்குகளை மேம்படுத்துவதற்காக ஆர்ப்பாட்டம், எதிர்ப்புப் போராட்டம் மற்றும் பிற செயல்களை நடத்துகிறது. பெண்கள் குழுவைத் தொடங்கி வழிநடத்தினாலும், கோட் பிங்க் அதன் செயல்பாடுகளில் ஆண்களையும் பங்கேற்க ஊக்குவிக்கிறது.
சவூதி அரேபியாவின் தலைமையிலான தலையீட்டை ஆதரித்த ஜனநாயகக் கட்சி உறுப்பினர்களை கோட் பிங்க் எதிர்க்கிறது, டிசம்பர் 2017]]
# அட்டவால்பா

**அட்டவால்பா** (*Atahualpa*, சு. 1502 – 26–29 சூலை 1533) என்பவர் இன்காவின் கடைசி பேரரசராவார். இன்கா பேரரசை எசுபானியர்கள் வெற்றிகொண்டபிறகு அவர்களால் இவர் கொல்லபட்டார்.  
அட்டவால்பா பேரரசர் ஊய்னா கபாக்கின் மகன் ஆவார். அவர் 1525 ஆம் ஆண்டில் அவரும் அவரது வாரிசான நினன் குயோச்சியும் பெரியம்மை பெருந்தொற்றால் அடுத்தடுத்து இறந்தார். அட்டவால்பா ஆரம்பத்தில் தனது ஒன்றுவிட்ட சகோதரர் உவாஸ்கரை புதிய பேரரசராக ஏற்றுக்கொண்டார். அவர் இவரைப் பேரரசின் வடக்கே உள்ள கித்தோவின் ஆளுநராக நியமித்தார். அவர்களுக்கிடையே உறவு அடுத்த சில ஆண்டுகளில் மோசமடைந்தது. 1529 முதல் 1532 வரை, அவர்கள் இன்கா உள்நாட்டுப் போரில் ஈடுபட்டனர். இதில் அட்டவால்பாவின் படைகள் உவாஸ்காரை தோற்கடித்தது. இதையடுத்து அட்டவால்பா ஆட்சியை கைப்பற்றினார்.  
அட்டவால்பா வெற்றிபெற்ற அதே காலக்கட்டத்தில், பிரான்சிஸ்கோ பிசாரோ தலைமையிலான எசுபானிய வெற்றி வீரர் குழுவினர் இப்பகுதிக்கு வந்தனர். நவம்பரில், அவர்கள் கஜாமார்காவில் பதுங்கியிருந்து அட்டவால்பாவைச் சிறைபிடித்தனர். சிறைபிடிக்கப்பட்ட அட்டவால்பாவை விடுவிவிப்பதற்காக பெரும் தொகை கேட்கப்பட்டது. மேலும் அட்டவால்பாவை தூக்கிலிட ஏற்பாடு செய்தார். மீட்புத் தொகையைப் பெற்ற பிறகு, எசுபானியர்கள் அட்டவால்பா மீது தேசத்துரோகம், எசுபானிய அரசுக்கு எதிரான சதி, உவாஸ்கரின் கொலை ஆகிய குற்றங்களை சுமத்தினர். இந்தக் குற்றங்களின் பேரில் இவரை விசாரணைக்கு உட்படுத்தினர். முடிவில் இவரை எரிக்க வேண்டும் என்று தீர்ப்பளித்தனர். ஆனால், ஞானஸ்நானம் பெற்ற பிறகு, 1533 சூலை 1533 இல் இவர் குரல்வளை நெரித்துக் கொல்லப்பட்டார்.  
இவரின் வாரிசுகள் எசுபானியாவுக்கு அடங்கியோ அல்லது கிளர்ச்சி செய்தோ பேரரசர் பட்டத்தை பெறுவதற்கான முயற்சிகளில் ஈடுபட்டனர். ஆனால் யாராலும் ஒப்பிடத்தக்க அதிகாரத்தைக் கொண்டிருக்க முடியவில்லை.
# சம்மு காசுமீர் மாநில மகளிர் ஆணையம்

**சம்மு காசுமீர் மாநில மகளிர் ஆணையம்** என்பது சம்மு காசுமீர் மாநிலத்தில் பெண்களுக்கு எதிரான குற்றங்கள் தொடர்பான பிரச்சினைகளைக் கையாள்வதற்காக 1993ஆம் ஆண்டு உருவாக்கப்பட்ட சட்ட அமைப்பாகும். சம்மு காசுமீர் அரசால் அம்மாநிலத்தில் பெண்கள் நல ஆணையம் ஒரு பகுதி நீதித்துறை அமைப்பாக அமைக்கப்பட்டது.
# சம்மு காசுமீர் மாநில மகளிர் ஆணையம்

## வரலாறு மற்றும் குறிக்கோள்கள்

சம்மு காசுமீர் மாநில மகளிர் ஆணையம், பெண்கள் தொடர்பான குறிப்பிட்ட பிரச்சனைகளை விசாரிப்பதற்காகவும், மாநிலத்தின் பெண்கள் தொடர்பான பிரச்சனைகளை ஆய்வு செய்வதற்காகவும் உருவாக்கப்பட்டது. குடும்பம் மற்றும் சமூகத்தில் மகளிர் எதிர்கொள்ளும் எந்தவொரு துன்புறுத்தல் மற்றும் பிரச்சினைகளுக்கு எதிராகப் பெண்களின் உரிமைகளைப் பாதுகாப்பதற்கும், அவர்களின் பாதுகாப்பு மற்றும் சமத்துவத்தை உறுதி செய்வதற்கும் இந்த மகளிர் ஆணையம் அதிகாரங்களைக் கொண்டுள்ளது.  
மாநில ஆணையம் பின்வரும் நோக்கங்களுடன் உருவாக்கப்பட்டது:  
- பெண்களின் பாதுகாப்பையும் நலனையும் உறுதி செய்தல்.  
- சம்பந்தப்பட்ட சட்டங்கள் அல்லது வாய்ப்பு மறுப்பு அல்லது பெண்கள் உரிமைகளைப் பறிக்கும் பட்சத்தில் சரியான நேரத்தில் தலையீடு மூலம் பாலின அடிப்படையிலான பிரச்சினைகளைக் கையாளவும்.  
- பெண்கள் சார்ந்த பிரச்சனைகளில் மாநில அரசுக்குப் பரிந்துரை வழங்குதல்  
- மாநிலத்தில் பெண்கள் சட்டம் குறித்து பொதுமக்களிடம் விழிப்புணர்வை ஏற்படுத்த ஆணையம் அவ்வப்போது நடவடிக்கை எடுத்து வருகிறது.
# சம்மு காசுமீர் மாநில மகளிர் ஆணையம்

## அமைப்பு

சம்மு காசுமீர் மாநில மகளிர் ஆணையம் தேசிய மகளிர் ஆணையத்தால் உருவாக்கப்பட்டது. மாநில மகளிர் ஆணையத்தின் தலைவரை நியமிப்பதற்கான வழிமுறைகளை மாநிலத்தின் சமூக நலத்துறை உருவாக்குகிறது.  
திருமதி நயீமா அகமது மஹ்ஜூர், சம்மு காசுமீர் மாநில மகளிர் ஆணையத்தின் தலைவராக இருந்தார். தலைவர் மற்ற உறுப்பினர்களுடன் சேர்ந்து 3 ஆண்டுகள் பதவியில் இருப்பார்.
# சம்மு காசுமீர் மாநில மகளிர் ஆணையம்

## செயல்பாடுகள்

சம்மு மற்றும் காசுமீர் மாநில மகளிர் ஆணையம் கீழ்க்கண்ட செயல்பாடுகளைச் செய்ய உருவாக்கப்பட்டது:  
- இந்திய அரசியலமைப்புச் சட்டம் மற்றும் பெண்கள் தொடர்பான சட்டங்களின் கீழ் பெண்களுக்கு உத்தரவாதம் அளிக்கப்பட்டுள்ள ஏற்பாடு மற்றும் பாதுகாப்பு கடைப்பிடிப்பதை ஆணையம் உறுதி செய்ய வேண்டும்.  
- மாநிலத்தில் உள்ள எந்தவொரு நிறுவனமும் பெண்களுக்கான பாதுகாப்பு நடவடிக்கைகளைச் செயல்படுத்தத் தவறினால், அதை அரசின் கவனத்திற்குக் கொண்டு செல்ல வேண்டும்.  
- மாநிலப் பெண்களுக்கு நீதி வழங்குவதில் தவறினால் எந்தச் சட்டத்திலும் திருத்தங்களைப் பரிந்துரை செய்தல்.  
- பெண்களின் உரிமைகள் மீறப்படுவது தொடர்பான எந்தவொரு பிரச்சினையையும் சம்பந்தப்பட்ட அதிகாரிகளிடம் எடுத்துச் சொல்லி, நடவடிக்கை எடுக்கப் பரிந்துரை செய்தல்.  
- இந்திய அரசியலமைப்புச் சட்டத்தின் கீழ் உத்தரவாதம் அளிக்கப்பட்டுள்ள பெண்களின் உரிமைகள் மீறல் மற்றும் பாதுகாப்பு நடவடிக்கைகள் செயல்படுத்தப்படாதது போன்ற புகார்கள் உள்ள பெண்கள் நேரடியாக மகளிர் ஆணையத்தை அணுகித் தீர்வு காண முடியும்.  
- மாநிலத்தில் வன்கொடுமைகள் மற்றும் பாகுபாடுகளால் பாதிக்கப்பட்ட பெண்களுக்கு ஆலோசனை மற்றும் உதவி.  
- பெண்களின் வெகுஜனக் குழு சம்பந்தப்பட்ட ஏதேனும் பிரச்சினைகளுக்கு வழக்குச் செலவுகளுக்கு நிதியளித்தல் மற்றும் அவர்கள் தொடர்பான அறிக்கைகளை அவ்வப்போது மாநில அரசுக்குச் செய்தல்.  
- பெண் கைதிகள் அடைக்கப்பட்டுள்ள எந்த வளாகம், சிறை அல்லது பிற தடுப்பு இல்லம் அல்லது வேறு ஏதேனும் வழக்குகளை ஆய்வு செய்து, தேவைப்பட்டால், சம்பந்தப்பட்ட அதிகாரிகளின் கவனத்திற்குக் கொண்டு வருதல்.  
- ஏதேனும் குறிப்பிட்ட பெண்கள் சார்ந்த பிரச்சனைகளை விசாரிக்கவும், ஆய்வு செய்யவும்  
- கல்வி ஆராய்ச்சியைத் தொடங்குதல் அல்லது ஊக்குவிப்பு முறைகளை மேற்கொள்ளுதல் மற்றும் அனைத்துப் பகுதிகளிலும் பெண்களின் பிரதிநிதித்துவத்தை உறுதி செய்வதற்கான வழிகளைப் பரிந்துரைக்கவும் மற்றும் அவர்களின் உரிமைகளைப் பறிப்பதற்கான காரணங்களைக் கண்டறியவும்.  
- பெண்களின் உரிமைகள் அல்லது பெண்கள் பாதுகாப்புச் சட்டங்கள் நடைமுறைப்படுத்தப்படாமை அல்லது பெண்கள் தொடர்பான எந்தவொரு கொள்கைகளுக்கும் இணங்காதது அல்லது பெண்கள் நலன் மற்றும் அவர்களுடன் தொடர்புடைய நிவாரணம் தொடர்பான வழிமுறைகளைப் பின்பற்றத் தவறிய எந்தவொரு பிரச்சினையையும் தானாக முன்வந்து அல்லது ஏதேனும் புகார்களை விசாரிக்க.
# சம்மு காசுமீர் மாநில மகளிர் ஆணையம்

## தொடர்புடைய கட்டுரைகள்

தேசிய மகளிர் ஆணையம்
# நீலம் தியோ

**நீலம் தியோ** (*Neelam Deo*) என்பவர் 1975 தொகுதி இந்திய வெளியுறவு பணி அதிகாரி ஆவார், இவர் டென்மார்க் மற்றும் கோட் டிபார் ஆகிய நாடுகளில் இந்தியத் தூதராக பணியாற்றினார். சியேரா லியோனி, நைஜர் & கினி ஆகியவற்றில் ஒரே நேரத்தில் அங்கீகாரம் பெற்றார்.  
தியோ தொழில் வாழ்க்கையின் போது, இவர் இரண்டு சந்தர்ப்பங்களில் அமெரிக்காவில் பணியமர்த்தப்பட்டார் - வாசிங்டன், டி. சி. (1992-1995) மற்றும் நியூயார்க்கு (2005-2008). நியூயார்க்கில் கான்சல் தலைவராக, முதலீட்டு ஊக்குவிப்பு நடவடிக்கைகளில் ஈடுபட்டார்.  
இந்திய ஆட்சிப் பணியில் 33 ஆண்டுகள் பணியாற்றிய பிறகு, 2009-ல் *கேட்வே ஹவுஸ்: இந்தியன் குழுவின் குளோபல் ரிலேஷன்ஸ்* நிறுவனத்தை இணைந்து நிறுவினார். இவர் *ஏர் பவர் கல்வி மையத்தில்* ஒரு புகழ்பெற்ற கூட்டாளியாகவும் இருக்கிறார். *தி க்ளைமேட் குழுமத்தின்* ஆலோசகர் - நிலையான வளர்ச்சிக்கான ஆலோசனை - மற்றும் மனித உரிமைகள் அமைப்பான *பிரேக்த்ரூ* குழுவிலும் செயல்படுகிறார்.
# நீலம் தியோ

## கல்வி

நீலம் தியோ தில்லி பொருளியல் பள்ளியில் பொருளாதாரத்தில் முதுகலைப் பட்டம் முடித்தார். இந்திய வெளியுறவுப் பணியில் சேர்வதற்கு முன்பு, இவர் 1971-1974 வரை தில்லி பல்கலைக்கழகத்தின் கமலா நேரு கல்லூரியில் பொருளாதாரம் கற்பித்தார். குறிப்பாக, ஆப்பிரிக்கா, தென்கிழக்கு ஆசியா, இந்தியா-அமெரிக்க இருதரப்பு உறவுகள், வங்காகளதேசம் மற்றும் பிற சார்க் அண்டை நாடுகளின் விவகாரங்களில் இவருக்கு விரிவான அறிவும் வெளிப்பாடும் உள்ளது.
# நீலம் தியோ

## இராஜதந்திர வாழ்க்கை

நீலம் தியோ இத்தாலியில் இந்திய வெளியுறவுப் பணியில் தனது வாழ்க்கையைத் தொடங்கினார். (1977-1980). இவரது அடுத்தடுத்த இடுகைகளில் தாய்லாந்தில் (1984-1987) அரசியல் மற்றும் பத்திரிகை அதிகாரியாகப் பொறுப்பு இருந்தது. வெளிவிவகார அமைச்சில் பணிபுரிந்த காலத்தில், வங்காளதேசம், இலங்கை, மியான்மர் மற்றும் மாலைத்தீவுகளுக்கான இணைச் செயலாளராக இருந்தார். இவர் முன்னதாக டென்மார்க்கிற்கான தூதராக நியமிக்கப்பட்டார் (1996-99), பின்னர் கோட் டிவார் (1999-2002), சியரா லியோன், நைஜர் & கினியா ஆகியவற்றிற்கான ஒரே நேரத்தில் அங்கீகாரத்துடன் பணிபுரிந்தார். இவரது கடைசி வெளியுறவுப் பணி (2005-08) நியூயார்க்கில் கான்சல் தலைவராக இருந்தது. ஐக்கிய நாடுகளின் காங்கிரஸ், திங்க் டேங்க்ஸ் மற்றும் ஐக்கிய நாடுகளில் உள்ள பல்கலைக் கழகங்களுடனான தொடர்பு, மூலோபாய விவகாரங்களின் சிறப்புப் பொறுப்புகளில் ஒன்றாக இவரது பணி இருந்தது
# நீலம் தியோ

## வெளியீடு மற்றும் தோற்றங்கள்

நீலம் தியோ இந்தியாவின் பொருளாதார எழுச்சி, புலம்பெயர்ந்தோர் மற்றும் உலகளாவிய அரசியலை உள்ளடக்கிய பிரச்சினைகள் குறித்து அடிக்கடி கருத்து தெரிவிப்பவர். இவரது கட்டுரைகள் பல்வேறு தளங்களில் வெளிவந்துள்ளன. *கேட்வே ஹவுஸ்*, *நியூஸ் வீக்*, re*diff.com*, மற்றும் *பிரகதி* குறிப்பிடத்தக்கன. பிபிசி, சிஎன்என்-ஐபிஎன் போன்ற ஒளிபரப்பு ஊடகங்களில் தோன்றுவதைத் தவிர, தியோ பல பொது நிகழ்ச்சிகளில் பேசவும் அழைக்கப்பட்டுள்ளார்.
# நீலம் தியோ

## வாழ்க்கை

நீலம் தியோ, மத்திய மின்சார ஒழுங்குமுறை ஆணையத்தின் முன்னாள் தலைவராக இருந்த இந்திய ஆட்சிப் பணி அதிகாரியான பிரமோத் தியோவை மணந்தார். இவர்களுக்கு ஒரு மகள், நந்தினி தியோ, பென்சில்வேனியாவில் உள்ள லேஹி பல்கலைக்கழகத்தில் அரசியல் அறிவியல் துறையில் இணைப் பேராசிரியராக உள்ளார்.
# சீமா மேத்தா

**சீமா கௌசிக் மேத்தா** (Seema Mehta), (பிறப்பு c.1976) ஒரு இந்திய கதக் நடனக் கலைஞர் மற்றும் நகை வடிவமைப்பாளர் ஆவார். இவர், மும்பையில் வசதி குறைந்த குழந்தைகளுக்கு கதக் நடனத்தைக் கற்றுக்கொடுத்து, ஆதரித்ததற்காக 2019 ஆம் ஆண்டில் நாரி சக்தி புரஸ்கார் விருதைப் பெற்றார்.
# சீமா மேத்தா

## வாழ்க்கை

இவர் 1976 இல் பிறந்தார் மேலும் இவர் சான் பிரான்சிஸ்கோவில் உள்ள அகாதமி ஆஃப் ஆர்ட் கல்லூரியில் படித்தார்.  
இவர் 2010 இல் சித்ரேஷ் தாஸின் சிஷ்யையாக சேர்ந்தார், 2015 இல் தனது குரு இறக்கும் வரை கூடவே இருந்து யோசனைகளைப் பின்பற்றி அவரிடம் பயிற்சி பெற்றார். மேலும் தனது குருவின் நடன பாணியை இந்தியாவில் நிகழ்த்தியுள்ளார். சீமா மேத்தாவும் பண்டிட் தாஸும் சேர்ந்து இந்தியாவில் சந்தம் நிருத்ய பாரதி என்ற நடனப் பள்ளியின் இரண்டாவது கிளையை மும்பையில் 2010 இல் நிறுவினர். மேத்தாவின் வழிகாட்டி, கல்கத்தாவில் உள்ள பாலியல் தொழிலாளர்களின் குழந்தைகளுக்கு கதக் நடனம் கற்றுக்கொடுத்து, அக்குழந்தைகள் சுரண்டலின் சுழற்சியில் இருந்து விடுபட உதவினார்.  
2019 ஆம் ஆண்டு சர்வதேச மகளிர் தினத்தன்று சீமா மேத்தாவுக்கு நாரி சக்தி புரஸ்கார் விருது வழங்கப்பட்டது விருதுக்கு 1000 பெண்கள் பரிந்துரைக்கப்பட்டனர் மற்றும் 44 பேர் அதைப் பெற தேர்வு செய்யப்பட்டனர். மும்பையில் வசதி குறைந்த குழந்தைகளுடன் பணிபுரிந்ததால் சீமா தேர்ந்தெடுக்கப்பட்டார். குழந்தைகள் தங்களை உறுதிப்படுத்திக் கொள்ள வேண்டி கதக் நடனத்தைக் கற்றுக்கொண்டனர். விழாவில் கலந்து கொண்ட மேனகா காந்தி, இந்தியாவில் பெண்களின் லட்சியம் குறித்து பேசினார்.  
விழாவில், சீமா மேத்தா அமெரிக்க டாப் டான்சர் ஜேசன் சாமுவேல்ஸ் ஸ்மித்துடன் தோன்றினார். சாமுவேல்ஸ் ஸ்மித் முன்பு தனது வழிகாட்டியுடன் சுற்றுப்பயணம் மேற்கொண்டார். கதக் மற்றும் தட்டி நடனம் ஒன்றையொன்று பூர்த்தி செய்கின்றன, ஏனெனில் கதக் நடனம் வெறும் காலில் செய்யப்படுகிறது. இருவரும் பாதங்களை முக்கிய வித்தியாசமான பாதணிகளுடன் பயன்படுத்துகின்றனர்.
# சீமா மேத்தா

## நகைகள்

சீமா மேத்தா சந்தம் நிருத்ய பாரதி என்ற பள்ளியை நடத்தி வருகிறார், இவர், இன்றும் நகை வடிவமைப்பில் ஈடுபட்டுள்ளார். நகை வடிவமைப்பு மற்றும் நடனம் இரண்டும் தனது வாழ்க்கையின் ஒரு பகுதி என்று இவர் கூறுகிறார். இவர் தனது குடும்பத்தின் நகை வியாபாரத்தில் படைப்பு இயக்குநராக உள்ளார்.
# நெய்ச்சுலி-யு நிக்கி அராலு

**நெய்ச்சுலி-யு-நிக்கி அராலு** (*Neichülie-ü Nikki Haralu*)(28 சூலை 1918 - 2 செப்டம்பர் 2016) 1978-80 வரை பனாமா, கோஸ்டா ரிக்கா மற்றும் நிக்கராகுவா ஆகிய நாடுகளுக்கு இந்தியத் தூதராக பணியாற்றிய நாகாலாந்தின் அனுபவமிக்க இந்திய தூதர் ஆவார். இந்தியத் வெளியுறவுப் பணியிலிருந்து ஓய்வு பெற்ற பிறகு, நாகாலாந்து மாநில சமூக நல ஆலோசனை வாரியத்தின் தலைவராகவும் பணியாற்றினார்.
# நெய்ச்சுலி-யு நிக்கி அராலு

## வாழ்க்கை

அராலு அப்போதைய நாகா மலை மாவட்டத்தில் உள்ள கோகிமாவில் மருத்துவர் அரிஎலுங்பே அராலுவுக்கு மகனாகப் பிறந்தார். கோகிமா மற்றும் சில்லாங்கில் பள்ளிப்படிப்பைப் பெற்றார். இவர் 1948-ல் கொல்கத்தா பல்கலைக்கழகத்தின் இசுகாட்டிசு தேவாலய கல்லூரியில் பட்டம் பெற்றார். இவர் 1953ஆம் ஆண்டு அமெரிக்காவின் ஹேவர்போர்டில் முதுகலை பட்டப்படிப்பை முடித்தார்.
# வகுளா தேவி

**வகுளா தேவி (Vakula Devi) திருமலை** வெங்கடாசலபதி என்று அழைக்கப்படும் திருப்பதி பெருமாளின் வளர்ப்புத் தாய் என்று சொல்லப்படுகிறது. ஆந்திர மாநிலம் திருப்பதியில் வகுளா மாதா கோயில் உள்ளது. திருமாலின் புராணத்தின் படி, இது துவாபர யுகத்திற்கு முந்தையது, விஷ்ணுவின் அவதாரமானகிருஷ்ணரின் வளர்ப்புத் தாய் யசோதா, கிருஷ்ணரிடம், அவனது திருமணங்களில் எதையும் பார்க்க முடியவில்லை என்று புகார் கூறுகிறார். இதற்கு, கிருஷ்ணர், கலியுகத்தில் யசோதாவிற்கு அத்தகைய வாய்ப்பு கிடைக்கும் என்று உறுதியளிக்கிறார் என்று சொல்லப்படுகிறது.  
கலியுகத்தில், விஷ்ணு பகவான் வெங்கடேஸ்வரராக உலகில் அவதரித்தார். மற்றும் யசோதை வெங்கடேஸ்வராவின் வளர்ப்பு தாயாக வகுளா தேவியாக மீண்டும் பிறந்தார், ஆகாச ராஜாவின் மகளான பத்மாவதியுடன் திருமணத்தை ஏற்பாடு செய்தார். இவ்வாறு வகுலா தேவி வெங்கடேசப் பெருமானின் *கல்யாணத்தை* (திருமணம்) காண வேண்டும் என்ற தனது விருப்பத்தை நிறைவேற்றிக் கொண்டதாக புராணம் கூறுகிறது.
# வகுளா தேவி

## கோவில் தோற்றம்

வகுளா தேவி, வெங்கடேசப் பெருமானின் வாழ்வில் அன்பான செல்வாக்கு செலுத்தும் வகையில், தாய்-மகன் உறவை சிறந்த முறையில் எடுத்துக்காட்டுவதால், இயற்கை எழில் சூழ்ந்த பேரூர் கிராமத்தைச் சுற்றிலும், பேருருபண்டா மலையில் சுமார் 300 ஆண்டுகளுக்கு முன்பு இவரது பெயரில் ஒரு கோயில் கட்டப்பட்டது. திருமலை மலையிலிருந்து 10 கிலோமீட்டர் தொலைவில் அமைந்துள்ள இக்கோயிலுக்கு 50 ஏக்கருக்கும் அதிகமான நிலம் அர்ப்பணிக்கப்பட்டுள்ளது. வகுளா *மாதாவின்* விருப்பத்தின்படி, இந்த ஆலயம் *மாதாவின்* தரிசனம் அவரது மகன் வெங்கடேஸ்வரா வசிக்கும் ஏழு மலைகளை எதிர்கொள்ளும் வகையில் கட்டப்பட்டது.  
தாய்-மகன் இடையே உள்ள அன்பும் பாசமும் மிகத் தெளிவாகத் தெரிகின்றன, '<nowiki/>*நைவேத்யம்*' முதலில் அன்னைக்கும், பின்னர்தான் திருமலையில் உள்ள வெங்கடேசப் பெருமானுக்கு அளிக்கப்படுகிறது. அன்னைக்கு *நைவேத்தியம்* செய்வதைக் குறிக்க வகுளா *மாதா* கோவிலில் பூசாரிகள் பெரிய மணிகளை அடிக்கிறார்கள், பின்னர் திருமலையில் உள்ள அர்ச்சகர்கள் வெங்கடேசப் பெருமானுக்கு பிரசாதம் சமர்ப்பிக்கிறார்கள். கோவில் அழிக்கப்பட்டு, அதன் பெருமையை இழக்கும் வரை முந்தைய நாட்களில் இந்த பாரம்பரியம் பின்பற்றப்பட்டது எனத் தெரிவிக்கப்படுகிறது.
# வகுளா தேவி

## அழிவு மற்றும் அலட்சியம்

சுதந்திரத்திற்குப் பிறகு, திருமலை திருப்பதி தேவஸ்தானங்களால் (TTD) புறக்கணிக்கப்படும் கோயிலாக இருந்து வருகிறது, அதிகாரியின் அறிக்கையில், "திருமலா திருப்பதி தேவஸ்தானத்தால் கோயிலை விலக்குவதற்கான அடிப்படைக் காரணம் 1987 இன் அரசு உத்தரவில் உள்ளது. தேவஸ்தானம் கவனிக்க வேண்டியவற்றில் வகுளா *மாதா* கோவிலை பட்டியலிடவில்லை" என்று குறிப்பிடப்பட்டுள்ளது. மற்ற இடங்களில் உள்ள கோவில்களை புதுப்பிக்க கோடிக்கணக்கில் செலவழிக்கும் போது, தேவஸ்தானம் வெங்கடேஸ்வரரின் தாயாரை புறக்கணிக்கிறது என்பது பலருக்கு கவலை அளிக்கிறது. இதன் விளைவாக, வகுளா *மாதா* கோவில் பாழடைந்த நிலையில் உள்ளது மேலும் புதுப்பிக்க வேண்டிய அவலநிலையில் உள்ளது.
# வகுளா தேவி

## சட்டவிரோத சுரங்கம்

அரசியல், ஊழல், ஆட்சியில் இருப்பவர்களின் கவனக்குறைவான போக்கு போன்ற காரணங்களால் கோவில் பராமரிப்பின்றி இருப்பதாக திருப்பதியில் உள்ள ஆர்வலர்கள் மற்றும் உள்ளூர் மக்கள் கூறுகின்றனர். சிறந்த பாறைத் தரத்திற்கு பெயர் பெற்ற கோவில் அமைந்துள்ள குன்று, கட்டுமானத் தொழிலில் பயன்படுத்த சட்டவிரோதமாக வெட்டப்படுகிறது. இந்த சட்டவிரோத சுரங்கத் தொழிலாளர்கள் மாவட்ட அரசியல்வாதிகளுடன் நெருங்கிய தொடர்புடையவர்கள், எனவே நிர்வாகமும் காவல்துறையும் உதவியற்றவர்களாகத் தெரிகிறது.  
இதற்கிடையில், சட்டவிரோத குவாரிகள் மெதுவாக மலையை அனைத்து பக்கங்களிலும் இருந்து அகற்றத் தொடங்கின. மலையின் 80 சதவிகிதம் சமதளமாக இருந்ததாகத் தெரிகிறது. அஸ்திவாரம் வலுவிழந்ததால் கோயில் இடிந்து விழும் அபாயம் உள்ளது.  
பல நூற்றாண்டுகள் பழமையான கோயிலைப் பாதுகாப்பதில் இந்த மோசமான அணுகுமுறை குறித்து தொல்லியல் குழு உறுப்பினர்களும் கவலை தெரிவித்துள்ளனர்.திருமலை கோவில் விவகாரங்களில் தொடர்புடைய தொல்பொருள் ஆய்வாளர் ஒருவர், “இந்தப் பழமையான பாரம்பரியக் கட்டமைப்பைப் பாதுகாக்க எந்த அதிகாரியும் கவலைப்படுவதில்லை. கோவில் நில சுறாக்களின் கைகளில் சிக்குவதை அனுமதிக்க முடியாது" என்று தெரிவித்துள்ளார்.
# வகுளா தேவி

## பொதுமக்களின் ஆத்திரமும் எதிர்ப்புகளும்

பல அமைப்புகள், இந்து மதத் தலைவர்கள் மற்றும் பல்வேறு அரசியல் கட்சிகளின் தலைவர்கள் இந்த கோயிலின் பரிதாபகரமான நிலை குறித்து வேதனை தெரிவித்தனர், மேலும் வகுளா *மாதா* கோயிலை மீட்டெடுக்க பல ஆண்டுகளாக திருமலை திருப்பதி தேவஸ்தானத்தை அணுகினர்.  
கோவிலை புனரமைக்க வேண்டும் மற்றும் அப்பகுதியில் சட்டவிரோத சுரங்கத்தை தடை செய்ய வேண்டும் என்று பல இந்து துறவிகள் மற்றும் சீடர்கள் அரசாங்கத்திடம் கோரிக்கைகளை முன்வைத்துள்ளனர். ஸ்ரீபீடத்தின் சுவாமி பரிபூர்ணானந்த சரஸ்வதி மற்றும் குளோபல் ஹிந்து ஹெரிடேஜ் அறக்கட்டளையின் ஆர்வலர்கள் பேரூர்பண்டா மலைக்கு *பாதயாத்திரை* நடத்தி, தேவஸ்தானம் மற்றும் அன்றைய அரசாங்கத்தின் செயலற்ற தன்மைக்கு எதிர்ப்பு தெரிவித்தனர். தேவஸ்தானம் சரியான நேரத்தில் பதிலளிக்கவில்லை என்றால், அந்த இடத்தில் *தீக்ஷா* (உண்ணாவிரதம்) இருக்கப்போவதாக சுவாமி பரிபூர்ணானந்த சரஸ்வதி மிரட்டினார்.  
பாரதிய ஜனதா கட்சி கடந்த காலங்களில் பல முறை எதிர்ப்பு தெரிவித்தது மற்றும் கோவிலை புதுப்பிப்பதற்கான காரணத்திற்காக தேவஸ்தான தலைவர் மற்றும் மாநில ஆளுநரிடம் ஒரு மனுவை சமர்ப்பித்தது. நீதிமன்றம் தலையிட வேண்டும் என்று கோரி சட்டப்பூர்வ அறிவிப்பையும் கட்சி வெளியிட்டது, மேலும் கோயிலைப் புதுப்பிக்க தேவஸ்தானத்திற்கு உத்தரவிடப்பட்டது.  
பல்வேறு அமைப்புகளின் கோரிக்கைகளுக்கு பதிலளிக்கும் விதமாக, திருமலா திருப்பதி தேவஸ்தானம் வகுளா *மாதா* கோயிலை ரூ. 2 கோடி உட்பட ரூ. 15 லட்சம் செலவில் மலைப்பாதையில் சுற்றுச்சுவர் அமைக்க வேண்டும். இருப்பினும், உள்ளூர் சுரங்க நிறுவனங்கள் நீதிமன்றத்தை அணுகி, 2010 ஆம் ஆண்டில் கோயிலின் மறுசீரமைப்பு பணிகளை தேவஸ்தானம் மேற்கொள்வதைத் தடுக்கும் உத்தரவைப் பெற்றன.  
இருப்பினும், 2012 ஆம் ஆண்டில், ஹைதராபாத் உயர் நீதிமன்றம் தடையை நீக்கியது மற்றும் கோயிலை புதுப்பித்து அதன் பழமையான மகிமைக்கு மீட்டெடுக்க தேவஸ்தானத்திற்கு உத்தரவிட்டது. நீதிமன்ற உத்தரவுக்கு இணங்குவதாக தேவஸ்தானம் உறுதியளித்தது, ஆனால் இதுவரை கோயில் இடத்தில் ஒரு செங்கல் வைக்கப்படவில்லை, இதன் மூலம் சட்டவிரோத சுரங்கம் செழிக்க அனுமதிக்கிறது.  
இப்போது இந்த விவகாரம் தீவிரமடையும் என்று நம்பப்படுகிறது, இதனால் இப்பகுதியில் சட்டவிரோத சுரங்கத்தை நிறுத்த மாநில மற்றும் மத்திய அரசுகள் தேவையான நடவடிக்கை எடுக்கும் என்றும் கோயிலை புதுப்பிக்க தேவஸ்தான வாரியத்தை அறிவுறுத்தும் என்றும் சொல்லப்படுகிறது.
# சம்மா ஜெயின்

**சம்மா ஜெயின்** (*Shamma Jain*)(பிறப்பு 1959) என்பவர் இந்திய மூத்த இராஜதந்திரி ஆவார். இவர் சூன் 2017 முதல் அக்டோபர் 2019 வரை கிரேக்கத்திற்கான இந்தியத் தூதராக பணியாற்றினார். பனாமா, கோஸ்டா ரிக்கா, நிக்கராகுவா, கோட் டிவார், லைபீரியா, சியரா லியோனி கினி ஆகிய நாடுகளில் 2008 முதல் 2011 வரை இந்தியாவின் தூதராகவும் பணியாற்றியுள்ளார். ஜெயின் தூதராக பணியாற்றுவதைத் தவிர, உரோமில் தூதரகத்தின் துணைத் தலைவர், அமெரிக்காவில் அரசியல் ஆலோசகர் மற்றும் பாரிஸில் உள்ள ஐக்கிய நாடுகள் கல்வி, அறிவியல், பண்பாட்டு நிறுவனம் இந்தியாவின் நிரந்தர தூதுக்குழு உள்ளிட்ட பிற இராஜதந்திர பதவிகளிலும் பணியாற்றியுள்ளார்.
# சம்மா ஜெயின்

## இளமை

சம்மா ஜெயின் சம்மு & காசுமீரில் பிறந்தார். சம்மு பல்கலைக்கழகத்தில் அரசியல் அறிவியலில் இளங்கலை பட்டத்திற்கான அதிபரின் தங்கப் பதக்கம் இவருக்கு வழங்கப்பட்டது. புது தில்லியில் உள்ள ஜவகர்லால் நேரு பல்கலைக்கழகத்தில் தத்துவம் மற்றும் அரசியலில் இரட்டை முதுகலைப் பட்டங்களைப் பெற்றார். இவர் மதிப்புமிக்க பல்கலைக்கழக மானியக் குழு ஆராய்ச்சி நிதியுதவியினைப் பெற்றவர் ஆவார்.
# சம்மா ஜெயின்

## பணி

ஜெயின் 1983-ல் இந்திய வெளியுறவுப் பணியில் தனது இராஜதந்திர வாழ்க்கையைத் தொடங்கினார். பனாமாவுக்கான இந்தியத் தூதராக நியமிக்கப்படுவதற்கு முன்பு, இவர் பயங்கரவாத எதிர்ப்புப் பிரிவின் தலைவராகவும், பயங்கரவாத எதிர்ப்பு இராஜதந்திரம் தொடர்பான அனைத்து விடயங்களையும், புது தில்லியில் உள்ள வெளியுறவு அமைச்சகத்தின் கொள்கை திட்டமிடல் மற்றும் ஆராய்ச்சிப் பிரிவின் தலைவராகவும் இருந்தார். தூதர் ஜெயின், இந்தியாவின் பழமையான வெளியுறவுக் கொள்கை சிந்தனைக் குழுவான இந்திய உலக விவகார குழுவின் இணைச் செயலாளராகவும் பணியாற்றினார்.
முன்னிட்டு தூதர் சம்மா ஜெயின் (வலமிருந்து இரண்டாவது)]]
ஜெயின் இத்தாலியின் உரோமில் உள்ள இந்தியத் தூதரகத்தில் துணைத் தூதராக இருந்தார். இவர் பாரீஸில் உள்ள ஐக்கிய நாடுகள் கல்வி, அறிவியல், பண்பாட்டு நிறுவனம் இந்தியத் தூதுக்குழுவின் முதல் செயலாளராகவும், 1997 முதல் 2001 வரை வாசிங்டன், டி. சி., இந்தியத் தூதரகத்தில் அரசியல் ஆலோசகராகவும் பணியாற்றினார். இங்கு இவர் அமெரிக்காவிற்கும் இந்தியாவிற்கும் இடையிலான இருதரப்பு அரசியல் மற்றும் மூலோபாய உறவுகளுக்குப் பொறுப்பாக இருந்தார்.  
2003 முதல் 2005 வரை, இவர் பிலிப்பீன்சின் மணிலாவில் துணைத் தூதராகவும் பொறுப்பாளர்களாகவும் பணியாற்றினார். இதற்கு முன், தெற்காசியப் பிராந்தியத்தில் இந்தியாவின் கொள்கை நிகழ்ச்சி நிரலை முன்னெடுப்பதற்கான பொறுப்புடன் தெற்காசிய நாடுகளின் பிராந்தியக் கூட்டமைப்பின் இயக்குநராக இருந்தார். தூதர் ஜெயின் துருக்கி மற்றும் அர்கெந்தீனாவிலும் தூதரகப் பணிகளை மேற்கொண்டுள்ளார்.  
ஜெயின் லைபீரியா பல்கலைக்கழகத்தில் 2009ஆம் ஆண்டு தொடக்கப் பேச்சாளராக இருந்தார். இங்கு இவருக்கு மதிப்புறு முனைவர் பட்டம் வழங்கப்பட்டது. பிரித்தானிய மேலாண்மை மற்றும் தொழில்நுட்ப நிறுவனத்தில் 2009 பட்டப்படிப்பு வகுப்பின் தொடக்கப் பேச்சாளராகவும் பணியாற்றினார். இவருக்கு இசான் என்ற மகன் உள்ளார்.
# சம்மா ஜெயின்

## கோட் டிவார் தூதர்

ஆகத்து 2008-ல் லைபீரியா, சியரா லியோன் மற்றும் கினியா ஆகிய நாடுகளுக்கு ஒரே நேரத்தில் அங்கீகாரத்துடன் கோட் டிவார்க்கான இந்தியத் தூதராக ஜெயின் நியமிக்கப்பட்டார். இவரது பதவிக்காலத்தில், மேற்கு ஆப்பிரிக்காவிற்கும் இந்தியாவிற்கும் இடையே வணிக, வர்த்தக மற்றும் கலாச்சார உறவுகளில் வியத்தகு அதிகரிப்பு ஏற்பட்டது. இந்த நெருக்கமான பொருளாதார இணைப்புகள் 2015ஆம் ஆண்டிற்குள் மேற்கு ஆப்பிரிக்காவுடனான இந்தியாவின் வர்த்தகம் $40 பில்லியனாக வளர உத்வேகத்தை அளித்துள்ளது.  
மேற்காப்பிரிக்க நாடுகளின் பொருளாதார சமூகத்துடன் உறவுகளைத் தீவிரப்படுத்துவதன் மூலமும், எண்ணெய் மற்றும் எரிவாயு, கல்வி, மருந்துகள், சுரங்கம் மற்றும் உள்கட்டமைப்புத் துறையில் ஒத்துழைப்பை மேம்படுத்துவதன் மூலமும் மேற்கு ஆப்பிரிக்காவுடனான ஈடுபாட்டை ஆழப்படுத்துவதற்கான இந்தியாவின் முயற்சிகளுக்கு இவர் தலைமை தாங்கினார். கோட் டிவார்க்கான இந்தியத் தூதராக இருந்த இவர், ஆப்பிரிக்காவுடனான இந்தியாவின் வளர்ச்சி ஒத்துழைப்பில் திறன் மேம்பாடு ஒரு முக்கிய உந்துதல் என்று வாதிட்டார். ஆப்பிரிக்கா முழுவதும் நூற்றுக்கும் மேற்பட்ட தொழில்முறை பயிற்சி நிறுவனங்களை நிறுவுவதற்கு இவர் வாதிட்டார், இதற்காக இந்தியா 700 மில்லியன் டாலர்களை ஒதுக்கியது.  
பிப்ரவரி 2010-ல், தூதர் ஜெயின் மற்றும் இந்திய அயல்நாட்டு விவகார அமைச்சர் வயலார் ரவி ஆகியோர் லைபீரியாவுக்கு இராஜதந்திர பயணத்தின் போது வாகன விபத்தில் சிக்கினர். மன்ரோவியாவில் வேகமாக ஓட்டிச் சென்ற ஓட்டுநர் ஒருவர் இவர்களின் வாகனம் மீது மோதியபோது இது நிகழ்ந்தது. லைபீரிய அதிபர் எலன் ஜான்சன் சர்லீஃப் விபத்து நடந்த இடத்திற்குச் சென்று, இவர்களை மேல் மருத்துவச் சிகிச்சைக்காக அபிஜான் விமானம் மூலம் கொண்டு செல்ல ஏற்பாடு செய்தார்.
# சம்மா ஜெயின்

## கோட் டிவார் தூதர்

### ஐவோரியன் உள்நாட்டுப் போர்

கடுமையான ஆபத்தை எதிர்கொண்ட போதிலும், மார்ச் 2011-ல் நடந்த இரண்டாம் ஐவோரியன் உள்நாட்டுப் போரில் சிக்கிய கோட் டிவாரில் உள்ள இந்தியர்களை வெளியேற்றுவதை சம்மா ஜெயின் மேற்பார்வையிட்டார். லோரண்ட் பாக்போ மற்றும் நெருங்கிய உதவியாளர்களுக்கு எதிரான பொருளாதாரத் தடைகளுக்காக ஐ. நா. பாதுகாப்பு அவையின் இந்தியா வாக்களித்ததுடன் இது ஒத்துப்போனது. இவரது இல்லம் அமைந்துள்ள இராஜதந்திர பகுதியில் கடுமையான துப்பாக்கிச் சூடு மற்றும் வெடிப்புகளுக்கு மத்தியில், தூதர் ஜெயின் இந்தியச் சமூகத்தின் பல நூறு உறுப்பினர்களை வெளியேற்றுவதை உறுதி செய்வதற்காக அபிட்ஜானில் இருந்தார்.  
8 ஏப்ரல் 2011 அன்று, ஜெயின் கொக்கோடி, அபிட்ஜானில் உள்ள இவரது இல்லம் ஆயுதமேந்திய கூலிப்படையினால் தாக்கப்பட்டபோது பிரெஞ்சு துருப்புக்களால் வெளியேற்றப்பட்டார். பாக்போவின் முற்றுகையிடப்பட்ட குடியரசுத் தலைவர் வளாகத்தை ஒட்டியிருந்த இவரது வீட்டில் இவர் சிக்கிக் கொண்டார். இந்த பகுதி தலைநகரில் தற்போதைய ஜிபேக்போ மற்றும் அலசான் வட்டாரா ஆகியோரின் எதிர் படைகளுக்கு இடையே கடுமையான சண்டையைக் கண்டது. பல மணிநேரம் அவரது இல்லத்தில் அடைக்கப்பட்டிருந்த பிறகு, தூதர் ஜெயின் ஐ. நா. மற்றும் பிரெஞ்சுப் படைகளின் துணிச்சலான நடவடிக்கையில் அபிட்ஜானுக்கு வெளியே உள்ள பிரெஞ்சு இராணுவ தளத்திற்குப் பாதுகாப்பாக வெளியேற்றப்பட்டார்.
# சம்மா ஜெயின்

## மேலும் பார்க்கவும்

- சையத் அக்பருதீன்
# புத்ராஜெயா கெமிலாங் பாலம்

**புத்ராஜெயா கெமிலாங் பாலம்** (மலாய்: *Jambatan Seri Gemilang*; ஆங்கிலம்: *Seri Gemilang Bridge*) என்பது மலேசியாவின் புத்ராஜெயாவில் உள்ள ஒரு சடங்கு பாலமாகும் (*Ceremonial Bridge*). புத்ராஜெயாவில் உள்ள ஐந்து முக்கியமான பாலங்களில் இதுவும் ஒன்றாகும்.  
புத்ராஜெயாவின் முதன்மைச் சாலையின் (*Main Street of Putrajaya*) தொடக்கத்தை இந்தப் பாலம் இணைக்கிறது. பாலத்தின் சாலை இறுதிப்பகுதி, புத்ராஜெயா பன்னாட்டு மாநாட்டு மையத்தை (*Putrajaya International Convention Centre*) அடைகிறது.
# புத்ராஜெயா கெமிலாங் பாலம்

## புள்ளி விவரங்கள்

இந்த பாலம் 120 மீட்டர் (394&nbsp;அடி) நீளம் கொண்ட பிரதான (*Main Span*) இடைவெளியைக் கொண்டுள்ளது. பாலத்தின் நடு மையத்தில் இருந்து ஒவ்வொரு முனையும் 60-மீட்டர் (197&nbsp;அடி) நீளம் கொண்டது.  
இதன் மொத்த நீளம் 240 மீட்டர்கள் (787&nbsp;அடி). ஆறு போக்குவரத்து பாதைகள் உள்ளன. ஒவ்வொரு பாதையும் 3.5 மீட்டர் (11.5&nbsp;அடி) அகலம். பாலத்தின் மையத்தில் 36.75 மீட்டர் (121&nbsp;அடி) உயரத்தில் தண்ணீருக்கு மேல் தளம் (*Deck Level*) உள்ளது.
# குரோமெல்

**குரோமெல்** (*Chromel*) என்பது எடைப்படி அண்ணளவாக 90% நிக்கல், 10% குரோமியம் கொண்டு உருவாக்கப்படும் ஒரு கலப்புலோகம் ஆகும். இது ANSI E-வகை (குரோமெல்-கான்சுடான்டன்) மற்றும் K-வகை (குரோமெல்-அலுமெல்) வெப்ப இணைகளின் நேர்மறைக் கடத்திகளை உருவாக்கப் பயன்படுகிறது. ஆக்சிசனேற்ற வளிமண்டலங்களில் வரை வெப்பநிலையில் இதைப் பயன்படுத்தலாம். குரோமெல் கான்செப்ட் அலாய்ஸ் நிறுவனத்தின் பதிவு செய்யப்பட்ட வணிக முத்திரையாகும்.  
**குரோமெலின் பண்புகள் (எடைப்படி Ni, 90%; Cr, 10%)**  
| பண்பு | மதிப்பு |  |
| --- | --- | --- |
| வெப்பநிலைக் குணகம் | 0.00032 K<sup>−1</sup> |  |
| மின்கடத்துதிறன் மற்றும் மின்தடைத்திறன் | 0.706 µΩ&nbsp;m |  |
| உடையும் போது நீட்சி | <44% |  |
| ஐசோட் தாக்க வலிமை | 108 J&nbsp;m<sup>−1</sup> |  |
| மீள்மைக் குணகம் | 186 GPa |  |
| இழுவிசை வலிமை | 620–780 MPa |  |
| அடர்த்தி | 8.5 g&nbsp;cm<sup>−3</sup> |  |
| உருகுநிலை | 1420&nbsp;°C |  |
| வெப்ப விரிவு | 12.8×10<sup>−6</sup> K<sup>−1</sup> at 20–1000&nbsp;°C |  |
| காற்றில் அதிகபட்ச பயன்பாட்டு வெப்பநிலை | 1100&nbsp;°C |  |
| வெப்பக் கடத்துதிறன் | 19 W&nbsp;m<sup>−1</sup>&nbsp;K<sup>−1</sup> at 23&nbsp;°C | } |
# இஸ்கான் கோயில், சென்னை

வின் முழு உருவச்சிலை, இஸ்கான் கோயில், சென்னை]]
**இஸ்கான் கோயில், சென்னை** (**ISKCON Temple Chennai**), கௌடிய வைணவ மரபில் வந்த பக்திவேதாந்த சுவாமி பிரபுபாதா நிறுவிய இஸ்கான் அமைப்பினரால் 26 ஏப்ரல் 2012 அன்று நிறுவப்பட்ட இக்கோயிலை இராதா-கிருஷ்ணன் கோயில் என்றும் அழைப்ப்பர். இக்கோயில் இந்துக்கடவுளர்களான கிருட்டிணன் மற்றும் ராதைக்கு அர்ப்பணிக்கப்பட்டது. 1.5 ஏக்கர் பரப்பளவில், ஐந்து அடுக்குகளுடன், 7,000 சதுர மீட்டர் பரப்பளவில் பிரார்த்தனை மண்டபமும், அன்னதானம் செய்வதற்கான சமையல் கூடமும் கொண்டுள்ளது.
# இஸ்கான் கோயில், சென்னை

## அமைவிடம்

இக்கோயில் சென்னை கிழக்கு கடற்கரைச் சாலையில் உள்ள ஈஞ்சம்பாக்கத்தில் அமைந்துள்ளது. இது அடையாற்றுக்கு தெற்கே 9.5 கிலோ மீட்டர் தொலைவில் உள்ளது.
# இஸ்கான் கோயில், சென்னை

## திறக்கும் நேரம்

இக்கோயில் காலை 7.30 மணி முதல் மதியம் 1 மணி வரையும்; மாலை 4 மணி முதல் இரவு 9 மணி வரையும் திறந்திருக்கும்.
# வார்ப்புரு:Maplink/styles-multi.css

/* Force labels to appear under maps */
.mapframe-multi-container > label:first-of-type {
clear:both;
}  
/* Remove padding/margin from floated mapframes
- (is already added to container when needed)
- /
.mapframe-multi-container a.mw-kartographer-container.floatright,
.mapframe-multi-container a.mw-kartographer-container.floatleft,
.mapframe-multi-container div.mw-kartographer-container.tright,
.mapframe-multi-container div.mw-kartographer-container.tleft {
padding: 0 0 0 0;
margin: 0 0 0 0;
}
# ராம் சந்திர பௌதெல்

**இராம் சந்திர பௌதெல்** (**Ram Chandra Paudel** (நேபாளி மொழி: राम चन्द्र पौडेल) நேபாள நாட்டின் மூன்றாவது நேபாள குடியரசுத் தலைவரும் ஆவார். முன்னர் இவர் நேபாள காங்கிரஸ் கட்சியின் மூத்த தலைவராக இருந்தவர். 9 மார்ச் 2023 அன்று நடைபெற்ற நேபாள குடியரசுத் தலைவர் தேர்தலில் இராம் சந்திர பௌதெல் பெரும்பான்மையான வாக்குகள் பெற்று வென்றார்.வித்யா தேவி பண்டாரிக்கு பிறகு இவர் 13 மார்ச் 2023 அன்று நேபாளத்தின் 3வது குடியரசுத் தலைவராக பதவியேற்கிறார்.
# சீதா பின்ட் பகத் அல் தாமிர்

**சீதா பின்ட் பகத் அல் தாமிர்** (ஆங்கிலம்:*Seeta bint Fahd Al Damir*; ; 25 சூன் 1922 - 25 திசம்பர் 2012) சவுதி அரேபியாவின் மன்னர் காலித்தின் மனைவிகளில் ஒருவர்.
# சீதா பின்ட் பகத் அல் தாமிர்

## ஆரம்ப கால வாழ்க்கை

சீதா பின்ட் பகத் அல் பதியாவில் உள்ள அஜ்மான் பழங்குடியினரின் உறுப்பினராகவும், அப்துல்லா பின் ஜிலுவியின் மனைவியான வஸ்மியா அல் டாமிரின் மருமகளாகவும் இருந்தார். இவரது பெற்றோர்கள் பகத் பின் அப்துல்லா அல் தாமிர் மற்றும் ரைசா ஷெஹிதன் அல் டேன் அல் அஜாமி. இவருக்கு இரண்டு சகோதரர்கள் மற்றும் ஐந்து சகோதரிகள் இருந்தனர்.
# சீதா பின்ட் பகத் அல் தாமிர்

## சொந்த வாழ்க்கை

சீதா பின்ட் பகத் மன்னன் காலித்தை மணந்தார். இவர்களுக்கு ஏழு குழந்தைகள் இருந்தனர்: ஜவ்ஹாரா, நௌஃப், மௌதி, ஹுசா, அல் பண்டாரி, மிஷால் மற்றும் பைசல் ஆவர். இவரது மகள், மௌடி பின்ட் காலித், 2013 மற்றும் 2016க்கு இடையில் ஆலோசனை சபையின் உறுப்பினராக இருந்தார்.
# சீதா பின்ட் பகத் அல் தாமிர்

## இறப்பு

சீதா பின்ட் பகத் 25 திசம்பர் 2012 அன்று ரியாத்தில் இறந்தார். 26 திசம்பர் 2012 அன்று ரியாத்தில் உள்ள இமாம் துர்கி பின் அப்துல்லா மசூதியில் அப்துல்லாஜிஸ் அல் அஷெய்க் தலைமையில் அசர் தொழுகைக்குப் பிறகு, பட்டத்து இளவரசர் சல்மான் பின் அப்துல்லாஜிஸ் உட்படச் சவுதியின் மூத்த அதிகாரிகளின் வருகையுடன் இறுதிச் சடங்கு நடைபெற்றது.
# ஜோடி இவான்சு

**ஜோடி இவான்சு** ( *Jodie Evans* ) ( பிறப்பு செப்டம்பர் 22, 1954) அமெரிக்காவைச் சேர்ந்த அரசியல் ஆர்வலரும், எழுத்தாளரும், ஆவணப்பட தயாரிப்பாளரும் ஆவார்.  
கலிபோர்னியா ஆளுநர் ஜெர்ரி பிரவுனின் அமைச்சரவையில் பணியாற்றினார். 1992 ஆம் ஆண்டு குடியரசுத் தலைவர் பதவிக்கான அவரது பிரச்சாரத்தை நிர்வகித்தார். மெடியா பெஞ்சமின் மற்றும் பிறருடன் இணைந்து கோட் பிங்க் என்ற பெண்களின் போர் எதிர்ப்பு ஆர்வலர் அமைப்பை நிறுவினார். மழைக்காடு நடவடிக்கை வலைத்தளக் குழுத் தலைவராகவும் உள்ளார்.
# ஜோடி இவான்சு

## ஆரம்ப கால வாழ்க்கை

ஐக்கிய அமெரிக்காவின் நிவாடா மாநிலத்திலுள்ள லாஸ் வேகஸ் நகரில் பிறந்து வளர்ந்தார். லாஸ் வேகஸில் உள்ள ஒரு பெரிய விடுதியில் பணிப்பெண்ணாகப் பணிபுரிந்தபோது முதலில் சமூக நீதி செயல்பாட்டில் ஆர்வம் காட்டினார். சக பணியாளர்களின் வேண்டுகோளுக்கிணங்கவும், தனது அன்றாட வாழ்க்கைக்காகவும் இதில் ஈடுபட்டார்.
# ஜோடி இவான்சு

## செயல்பாடுகள்

இவரது இளஞ்சிவப்பு குறியீடு எதிர்ப்பு நடவடிக்கைகளில் 2008 குடியரசுக் கட்சியின் தேசிய மாநாட்டில் சேரா பேலின் உரையை சீர்குலைத்தது. 2009 ஆம் ஆண்டு சாண்டா மோனிகாவில் இஸ்ரேலிய அழகுசாதன நிறுவனமான அஹாவாவுக்கு எதிரான போராட்டமும் அடங்கும். ஆப்கானித்தானில் இருந்து திரும்பியதும், அங்கு நடக்கும் மோதலுக்கு புதிய துருப்புக்களை அனுப்ப வேண்டாம் என்று ஆப்கனிலும், அமெரிக்காவிலும் பெண்களிடம் கையெழுத்துக்களைப் பெற்று அதிபர் பராக் ஒபாமாவிடம் வழங்கினார்.  
இவர் மக்கள் ஆதரவு அறக்கட்டளையின் இணை நிறுவனராகவும் மற்றும் தலைவராகவும் உள்ளார். இது 2017 இல் நிறுவப்பட்ட "தாட் ஒர்க்ஸ் (ThoughtWorks ) என்ற ஒரு இலாப நோக்கற்ற மென்பொருள் நிறுவனத்தின் முன்னாள் ஊழியர்களின் ஆதரவுடன் நிறுவப்பட்டது.  
2019 ஆம் ஆண்டில், நடிகையும் ஆர்வலருமான ஜேன் ஃபோண்டாவுடன் வாசிங்டன், டி. சி.யின் தலைநகரில் " ஃபயர் டிரில் ஃப்ரைடேஸ்" என்று அழைக்கப்படும் தொடர்ச்சியான வாராந்திர பேரணிகள் மற்றும் கீழ்ப்படியாமையின் செயல்களில் சேர்ந்தார். உலகளாவிய காலநிலை நெருக்கடியை முன்னிலைப்படுத்த ஃபோண்டாவுடன் சேர்ந்து பல சந்தர்ப்பங்களில் கைது செய்யப்பட்டார்.
# ஜோடி இவான்சு

## தனிப்பட்ட வாழ்க்கை

மேக்ஸ் பலேவ்ஸ்கி என்பவரை மணந்தார். இவரது கணவர் 2010இல் இறந்து போனார். தற்போது வெனிஸ், கலிபோர்னியாவில் வசிக்கிறார். நெவில் ராய் சிங்காம் என்பவர் இவரது செயல்பாட்டில் தொழில்நுட்ப பங்குதாரராக இருக்கிறார். குடியரசுக் கட்சி வேட்பாளர் மெக் விட்மேன் தனது 2010 கலிபோர்னியாவிற்கான ஆளுநர் தேர்தல் பிரச்சாரத்தில் இந்தக் குற்றச்சாட்டை மீண்டும் கூறினார். இவான்சு நடத்திய நிதி திரட்டலில் இருந்து ஜெர்ரி பிரவுன் பணத்தைத் திரும்பக் கோரினார்.
# சிலிக்கான் வேலி வங்கி

**சிலிக்கான் வேலி வங்கி** (**Silicon Valley Bank** (**SVB**), ஐக்கிய அமெரிக்காவின் கலிபோர்னியா மாநிலத்தில் உள்ள சான்ட கிளாரா நகரத்தை தலைமையிடமாகக் கொண்டு செயல்படும், அமெரிக்காவின் 16வது பெரிய வணிக வங்கி ஆகும். 10 மார்ச் 2023 அன்று இந்த வங்கி நிர்வாகம் நிதிச் சுமையால் திவால் ஆனது என அமெரிக்க அரசின் நிதித்துறையால் அறிவிக்கப்பட்டது.  
இந்த வங்கி புதிதாக தொழில் தொடங்கும் நிறுவனங்களுக்கு கடன் வழங்குதல் மற்றும் மூலதன நிறுவனங்களிடமிருந்து அதிகப்படியான வைப்பு நிதி பெறுகிறது. புதிதாக தொழில் தொடங்கிய இந்திய நிறுவனங்கள், இவ்வங்கியில் ரூபாய் 8,000 கோடி சேமிப்பு கணக்கு வைத்துள்ளது.
# சிலிக்கான் வேலி வங்கி

## திவால்

2022 டிசம்பர் 31ம் தேதி நிலவரப்படி சிலிகான் வேலி வங்கியின் மொத்த சொத்து மதிப்பு 209 மில்லியன் அமெரிக்க டாலர்களாகவும், 174 பில்லியன் டாலர்கள் வைப்பு நிதியாக இருந்தது. சிலிக்கான் வங்கி பங்குகளின் மதிப்பு 60 சதவிகிதத்திற்கும் அதிகமாக சரிந்தது. நிதி நிலை அறிக்கையில் உள்ள நிதிப்பற்றாக்குறையைச் சரிகட்ட 2 பில்லியன் டாலர்கள் நிதியைப் பெற திட்டமிட்டுள்ளதாக சிலிகான் வேலி வங்கி அறிவித்த 48 மணி நேரத்தில் மார்ச் 2023 தொடக்கத்தில் அதன் பங்குகள் கடுமையாக சரிந்தன. அமெரிக்காவின் பெடரல் வங்கி வட்டி விகிதத்தை தொடர்ந்து அதிகரித்ததால் சிலிகான் வேலி வங்கி திவாலானதாக தகவல் வெளியாகியுள்ளது. மேலும், சிலிகான் வேலி வங்கியின் பங்குகள் தொடர்ந்து சரிவை சந்தித்ததால் பங்குச்சந்தையில் அந்த வங்கி பங்குகளின் விற்பனை நிறுத்தப்பட்டது. மேலும் சிலிகான் வேலி வங்கியின் பங்குகளை அமெரிக்க மத்திய வைப்புக் காப்பீடு நிறுவனம் தங்கள் கட்டுப்பாட்டில் கொண்டுவந்துள்ளது. அமெரிக்காவின் சிலிகான் வேலி வங்கி திவாலானதால் அந்த வங்கியில் முதலீடு செய்தவர்கள் தங்கள் பணத்தை திரும்பப்பெற வங்கி வாசலில் காத்துள்ளனர். இந்த வங்கியின் வீழ்ச்சி ஒட்டுமொத்த உலக பொருளாதாரத்திலும் தாக்கத்தை ஏற்படுத்தியுள்ளது. குறிப்பாக இந்திய பங்குச்சந்தையில் வங்கி தொடர்பான பங்குகள் பெரும் சரிவை சந்திக்கலாம் என எதிர்பார்க்கப்படுகிறது. மேலும் சிலிகான் வேலி வங்கி தகவல் தொழில்நுட்பத்துறையிலும் அதிக ஆதிக்கத்தை செலுத்தி வந்ததால், தகவல் தொழில்நுட்பத்துறை தொடர்பான பங்குகளும் சரிவை சந்திக்கலாம் என எதிர்பார்க்கப்படுகிறது. 2008ம் ஆண்டுக்கு பின் அமெரிக்காவில் மிகப்பெரிய வங்கி திவாலானது இதுவே முதல்முறையாகும். சிலிகான் வேலி வங்கி திவால் உலக அளவில் வங்கித்துறையில் தாக்கத்தை ஏற்படுத்தலாம் என எதிர்பார்க்கப்படுகிறது.
# சிலிக்கான் வேலி வங்கி

## இதனையும் காண்க

- சில்வர்கேட் வங்கி
- சிக்னேச்சர் வங்கி
# மீடியா பெஞ்சமின்

**மீடியா பெஞ்சமின்** (*Medea Benjamin*) (பிறப்பு **சூசன் பெஞ்சமின்** ; செப்டம்பர் 10, 1952) ஒரு அமெரிக்க அரசியல் ஆர்வலர் ஆவார். இவர் ஜோடி இவான்சு மற்றும் பிறருடன் கோட் பிங்கின் இணை நிறுவனராக இருந்தார். ஆர்வலரும் எழுத்தாளருமான கெவின் டானஹருடன் சேர்ந்து, நியாய வணிக வழக்கறிஞர் குழுவான "குளோபல் எக்ஸ்சேஞ்சை" உருவாக்கினார். 2000 ஆம் ஆண்டில் கலிபோர்னியாவில் ஐக்கிய அமெரிக்க மூப்பவைக்கு பசுமைக் கட்சி வேட்பாளராக இருந்தார்.
# மீடியா பெஞ்சமின்

## ஆரம்ப கால வாழ்க்கை

செப்டம்பர் 10, 1952 இல் பிறந்த சூசன் பெஞ்சமின் நீள் தீவிலுள்ள பிரீபோர்ட், நியூயார்க்கில் வளர்ந்தார். தான் ஒரு "நல்ல யூதப் பெண்" என்று சுயமாக விவரித்தார்.  
டஃப்ட்ஸ் பல்கலைக்கழகத்தில் பயிலும்போது முதல் ஆண்டில், கிரேக்க புராணக் கதாபாத்திரமான மீடியாவின் பெயரை தனது பெயரின் முன்னொட்டாக மாற்றிக் கொண்டார்.  
பின்னர், ஜனநாயக சமுதாயத்திற்கான மாணவர் அமைப்பில் சேர்ந்தார். பள்ளியை விட்டு வெளியேறி, ஐரோப்பா மற்றும் ஆப்பிரிக்கா வழியாகச் சென்று, பணம் சம்பாதிக்க ஆங்கிலத்தைக் கற்றுக் கொடுத்தார். பின்னர் அமெரிக்காவுக்குத் திரும்பி, கொலம்பியா பல்கலைக்கழகத்தில் பொது சுகாதாரத்திலும், மூக ஆராய்ச்சிக்கான புதிய பள்ளியில் பொருளாதாரத்திலும் முதுகலைப் பட்டங்களைப் பெற்றார். ஐக்கிய நாடுகளின் ஐக்கிய நாடுகளின் உணவு மற்றும் வேளாண்மை அமைப்பு, உலக சுகாதார அமைப்பு, சுவீடன் சர்வதேச மேம்பாட்டு நிறுவனம், மற்றும் உணவு மற்றும் மேம்பாட்டுக் கொள்கைக்கான நிறுவனம் ஆகியவற்றில் லத்தீன் அமெரிக்கா மற்றும் ஆப்பிரிக்காவில் பொருளாதார நிபுணரகவும், ஊட்டச்சத்து நிபுணராகவும் பத்து ஆண்டுகள் பணியாற்றினார்.
( கோட் பிங்க் ) பேரணியில் மீடியா பெஞ்சமின்.உரையாற்றுகிறார்.]]
# மீடியா பெஞ்சமின்

## சொந்த வாழ்க்கை

மீடியா பெஞ்சமின் இரண்டு முறை திருமணம் செய்து கொண்டார். இரண்டு மகள்கள் உள்ளனர்.  
தற்போது வாசிங்டன், டி. சி. மற்றும் சான் பிரான்சிஸ்கோவில் வசிக்கிறார்.
# நேகா கவுல்

**நேகா கவுல்** (*Neha Kaul*) என்பவர் இந்திய நடிகை. *ஜிந்தகி கா ஹர் ரங்* என்ற தொலைக்காட்சி நிகழ்ச்சி மூலம் தனது நடிப்பு வாழ்க்கையைத் தொடங்கினார். *.* *குலால்* பின்னர் *லவ் மேரேஜ் யா அரேஞ்சட் மேரேஜ்* படத்தில் நைனாவாக நடித்தார். 2013-ல், *ஏக் தி நாயகா* என்ற படத்தில் நசுனீனாக நடித்தார். 2015-ல், இவர் *து மேரா ஹீரோவில்* பகவதி வேடத்தில் நடித்தார்.  
லைப் ஓகேயில் ஒளிபரப்பாகும் *பஹு ஹமாரி ரஜினி காந்த் என்ற* தொலைக்காட்சி நிகழ்ச்சியில் ஷோகடா காந்த் என்ற பாத்திரத்தில் நடித்ததற்காக இவர் நடித்ததன் மூலம் பிரபலமானவர்.
# நேகா கவுல்

## திரைப்படவியல்

- 2011: *தனு வெட்ஸ் மனு* ஆயுஷியாக, ராஜாவின் சகோதரி
- 2014: மாண்டரின் மனைவியாக *ஹேட் ஸ்டோரி 2*
# நேகா கவுல்

## தொலைக்காட்சி

- 2010–2011: *ஜிந்தகி கா ஹர் ரங்.* *குலால்* சுதாவாக
- 2010–2011: அவ்னியாக *கோத் பராய்*
- 2012–2013: *காதல் திருமணம் யா நைனா கெலோட்டாக நிச்சயிக்கப்பட்ட திருமணம்*
- 2013: நஸ்னீனாக *ஏக் தி நாயகா*
- 2014: *டெவோன் கே தேவ்.* *.* *மகாதேவ்* தேவி இந்துமதியாக
- 2014: சிம்மியாக *சவ்தான் இந்தியா*
- 2014–2015: பகவதி அகர்வாலாக *து மேரா ஹீரோ*
- மார்ச் 14, 2016 - சூன் 26, 2016: லீலாவாக *டஹ்லீஸ்*
- 2016–2017: ஷோகதா அம்ரிஷ் காந்த் / ஷோகதா தேவேந்திர பங்டு (ஷோகு) ஆக *பஹு ஹமாரி ரஜினி காந்த்*
- 2018: அலங்கிரிதாவாக *பிட்டி பிசினஸ் வாலி*
# மீரா சங்கர் யாதவ்

**மீரா சங்கர் யாதவ்** (*Meera Shankar-*née* Yadav*) என்பவர் 26 ஏப்ரல் 2009 முதல் 2011 வரை அமெரிக்காவில் இந்தியத் தூதராகப் பணியாற்றினார். இவர் அமெரிக்காவுக்கான இந்தியாவின் இரண்டாவது பெண் தூதராக இருந்தார். விஜயலட்சுமி நேரு பண்டித் முதல்வராக இருந்தார். இவருக்குப் பிறகு ஆகத்து 1, 2011 அன்று நிருபமா ராவ் பதவியேற்றார்.  
1973 தொகுதி அதிகாரியான மீரா சங்கர், 1991 முதல் 1995 வரை வாசிங்டன், டி. சி. யில் பணியமர்த்தப்பட்டார். இவர் தூதர் ரோனென் சென் பதவிக்கு வந்தார்.
# மீரா சங்கர் யாதவ்

## ஆரம்ப வாழ்க்கை மற்றும் தொழில்

மீரா சங்கர் நைனித்தால் உள்ள தூய மரியன்னை பள்ளியில் படித்தார். பின்னர் சிம்லாவில் உள்ள தூய பேட் கல்லூரியில் பட்டம் பெற்றார். 1973-ல் இந்திய வெளியுறவுப் பணியில் சேர்ந்தார்.  
சங்கர் 1985 முதல் 1991 வரை இந்தியப் பிரதமர் அலுவலகத்தில் இயக்குநராகவும், 1991 முதல் 1995 வரை வர்த்தகம் மற்றும் தொழில்துறை அமைச்சகத்திலும் பணியாற்றினார். வெளியுறவுத் துறை அமைச்சில் பணியாற்றும் போது, தெற்காசிய நாடுகளின் பிராந்திய கூட்டமைப்பு மற்றும் நேபாளம் மற்றும் பூட்டானுடனான உறவுகளைக் கையாளும் இரண்டு முக்கிய பிரிவுகளுக்குத் தலைமை தாங்கினார்.  
2009க்கு முன்பு, செருமனியின் பெர்லினில் இந்தியத் தூதராக பணியாற்றினார்.  
ஜி. சங்கர் பாஜ்பாய்க்குப் பிறகு இரண்டு தசாப்தங்களுக்கும் மேலாக வாசிங்டனில் நியமிக்கப்பட்ட முதல் தூதரக அதிகாரி சங்கர் ஆவார். 2003ஆம் ஆண்டில், இவர் கூடுதல் செயலாளராகப் பதவி உயர்வு அடைந்தார். இவர் ஐக்கிய நாடுகள் அவை மற்றும் பன்னாட்டு பாதுகாப்புக்கான பொறுப்பை வகித்தார்.
# மீரா சங்கர் யாதவ்

## மற்ற நடவடிக்கைகள்

சங்கர் டாய்ச் வங்கியின் ஆல்ஃபிரட் ஹெர்ஹாசன் கெசெல்சாஃப்டின் அறங்காவலர் குழுவில் இடம்பெற்றுள்ளார். 2012ஆம் ஆண்டில் இந்திய நிறுவனமான ஐடிசி லிமிடெட்டின் இயக்குநர்கள் குழுவில் இடம் பெற்ற முதல் பெண்மணி ஆனார்.
# மீரா சங்கர் யாதவ்

## சொந்த வாழ்க்கை

சங்கர் 1973 தொகுதி இந்திய ஆட்சிப் பணி அதிகாரியான அஜய் சங்கரை மணந்தார். இவர்களுக்குப் பிரியா என்ற மகள் உள்ளார்.
# மீரா சங்கர் யாதவ்

## சர்ச்சை

2010 திசம்பரில் ஜாக்சன்-எவர்ஸ் வானூர்தி நிலையத்தில் சோதனைகள் முடிந்து வானூர்தி நிலையத்தினுள் சென்றபின் மீண்டும் குறுக்கீடு செய்யப்பட்டு சோதனை செய்யப்பட்டார். இதன் மூலம் அமெரிக்க வானூர்தி நிலையங்களில் இடைநிறுத்தப்பட்டு சோதனைக்குள்ளான இந்தியப் பிரபலமானவர்களின் பட்டியலில் இவரும் இணைந்தார். இந்நிகழ்வு செய்திகளில் வெளிவந்தது. இந்த சம்பவத்திற்கு இந்தியா எதிர்ப்பு தெரிவிக்க வழிவகுத்தது.  
-